
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1181 

25 Σεπτεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση στο Δήμο Πέτρας Ν. Λέσβου Νομικού Προ¬ 
σώπου με την επωνυμία «Κέντρο Ανοικτής Προστα¬ 
σίας Ηλικιωμένων Δ. Πέτρας». 1 

Υπέρβαση του ανώτατου ορίου των 120 ημερών κίνη¬ 
σης εκτός έδρας κατά 60 ημέρες για τους Γεωτε¬ 
χνικούς υπαλλήλους των Νομαρχιακών Αυτοδιοι¬ 
κήσεων και τους αποσπασμένους στις Νομαρχια¬ 
κές Αυτοδιοικήσεις γεωτεχνικούς υπαλλήλους του 


Υπουργείου Γεωργίας». 2 

Σύσταση Νομικού Προσώπου, Δήμου Ανατολ. Ολύ- 
μπου με την επωνυμία «Σχολείο Περιβάλλοντος και 

Π αραδοσιακών Τ εχνών». 3 

Υπέρβαση του ανώτατου ορίου ημερών εκτός έδρας 

υπαλλήλων υπηρετούντων στη Χ.Α. Φωικίδας. 4 

Έγκριση του Οργανισμού Εσωτερικής Υπηρεσίας του 
Παιδικού Σταθμού του Δήμου Ασπροποτάμου του 

Ν.Ευρυτανίας. 5 

Χορήγηση άδειας λειτουργίας εργαστηρίου ακτινοβο¬ 
λιών κατηγ. (χ-3) του Θεαγενείου Νοσ/μείου 

Θεσ/νίκης. 6 

Χορήγηση άδειας άσκησης επαγγέλματος Κοινωνικού 

Λειτουργού στην Τέντα Χρυσούλα του Αχιλλέα. 7 

Χορήγηση άδειας άσκησης επαγγέλματος Κοινωνικού 
Λειτουργού στην Μέγκουλα Μαρία του Κωνσταντί¬ 
νου. 8 


ΑΠΟΦΑΣΕΙ Σ 

Αριθ. 7362 (1) 

Σύσταση στο Δήμο Πέτρας Ν. Λέσβου Νομικού Προσώ¬ 
που με την επωνυμία «Κέντρο Ανοικτής Προστασίας 
Ηλικιωμένων Δ. Πέτρας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 190 έως 205 του Π.Δ. 
410/1995 (Δ.Κ.Κ.) 

2) Την αριθμ. 36/2000 απόφαση του Δ.Σ. Πέτρας για τη 


σύσταση Ν.Π. με την επωνυμία «Κέντρο Ανοικτής Προ¬ 
στασίας Ηλικιωμένων (ΚΑΠΗ), αποφασίζουμε: 

1) Συνιστούμε στο Δήμο Πέτρας ίδιο Ν.Π. με την επωνυ¬ 
μία «Κέντρο Ανοικτής Προστασίας Ηλικιωμένων Δήμου 
Πέτρας». 

2) Σκοπός του Ν.Π. είναι: 

α) η παροχή ιατροκοινωνικής προστασίας στα ηλικιω¬ 
μένα άτομα της περιοχής του Δήμου Πέτρας Ν. Λέσβου 
σε εφαρμογή προγράμματος εξωϊδρυματικής προστα¬ 
σίας υπερηλίκων ώστε τα άτομα αυτά να παραμένουν 
στην οικογένεια και στη Κοινότητα 

β) η πρόληψη βιολογικών, ψυχολογικών προβλημάτων 
των ηλικιωμένων ώστε να παραμείνουν αυτόνομα, ισότιμα 
και ενεργά μέλη του κοινωνικού συνόλου. 

γ) η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων. 

δ) η έρευνα σχετικών θεμάτων με τους ηλικιωμένους. 

3) Πόροι του Ν.Π. είναι η έκτακτη επιχορήγηση του 
Κράτους, η ετήσια επιχορήγηση του Δήμου Πέτρας ανά¬ 
λογα με τις ανάγκες του Οργανισμού και τις δυνατότητες 
του Δήμου Πέτρας κάθε είδους επιχορηγήσεις, εισφο¬ 
ρές, δωρεές, κληρονομιές και κληροδοσίες, συνδρομές 
από Εοκικά και Εθνικά προγράμματα που θα υλοποιού¬ 
νται από τον Οργαντσμό για λογαριασμό του Δήμου Πέ¬ 
τρας. 

4) Έδρα του Ν.Π. είναι η έδρα του Δήμου. 

5) Το Ν.Π. θα διοικείται από δμελές Διοικητικό Συμβού¬ 
λιο που τα μέλη του εκλέγονται από το Δ.Σ. και απαρτίζε¬ 
ται από: 

α) Δήμαρχο ή Αντιδήμαρχο που ορίζεται από το Δήμαρ¬ 
χο ως Πρόεδρο ή από ένα Δημοτικό Σύμβουλο που ορίζε¬ 
ται από το Δήμαρχο ως Πρόεδρος. 

β) Από δύο δημοτικούς συμβούλους που ορίζονται από 
το Δ.Σ. και 

γ) Δύο δημότες και μόνιμους κατοίκους συνταξιούχους 
που ορίζονται από το Δ.Σ. 

6) Η θητεία του Διοικητικού Συμβουλίου του Ν.Π. ακο¬ 
λουθεί τη δημοτική περίοδο. 

7) Ο Δήμος διαθέτει στο ανωτέρω Ν.Π. χρηματικό ποσό 
1.500.000 δρχ. ως επιχορήγηση για το έτος 2000. 

8) Το Ν.Π. υλοποιεί προγράμματα για λογαριασμό του 
Δήμου Πέτρας. 

9) Το ανωτέρω Ν.Π. καταργείται όπως ορίζει η Δημοτι- 

κή Νομοθεσία και η περιουσία του περιέρχεται στο Δήμο 
Πέτρας του οποίου το Δ.Σ. αποφάσιζει γι’ αυτή. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου ύψους 1.500.000 
δρχ · 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 23 Αυγούστου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
Π. ΣΕΡΑΪΔΗΣ 

-♦- 

Αριθ. 25973, παρ. 25176, 25063, 23270, 
23843,23433,21820 (2) 

Υπέρβαση του ανωτάτου ορίου των 120 ημερών κίνησης 
εκτός έδρας κατά 60 ημέρες για τους Γεωτεχνικούς 
υπαλλήλους των Νομαρχιακών Αυτοδιοικήσεων και 
τους αποσπασμένους στις Νομαρχιακές Αυτοδιοική¬ 
σεις γεωτεχνικούς υπαλλήλους του Υπουργείου Γε¬ 
ωργίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/1999 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

2. Τις διατάξεις της παρ. 6 του άρθρου 25 του Ν. 
2738/99 «Συλλογικές διαπραγματεύσεις στη Δημόσια Δι¬ 
οίκηση, μονιμοποιήσεις συμβασιούχων αορίστου χρόνου 
και άλλες διατάξεις». 

3. Τις διατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Την αριθμ. 20507/27.6.2000 απόφασή μας με την 
οποία καθορίζεται για το 2000 το ανώτατο όριο επιτρεπο- 
μένων ημερών κίνησης εκτός έδρας υπαλλήλων υπηρε- 
τούντων στις Νομαρχιακές Αυτοδιοικήσεις αρμοδιότη¬ 
τας Περιφέρειας μας. 

5. Την ανάγκη υλοποίησης κατά το έτος 2000 των προ¬ 
γραμμάτων και πραγματοποίησης των ελέγχων του 
Υπουργείου Γεωργίας και δεδομένου ότι οι περισσότεροι 
γεωτεχνικοί υπάλληλοι των Νομαρχιακών Αυτοδιοικήσε¬ 
ων της Περιφέρειας Κεντρικής Μακεδονίας εξήντλησαν 
το όριο των 120 ημερών που καθορίσθηκε με τον Νόμο 
2685/1999. 

6. Τις σχετικές εισηγήσεις των Νομαρχιακών Αυτοδιοι¬ 
κήσεων. 

7. Το γεγονός ότι η προκαλούμενη δαπάνη δεν είναι δυ¬ 
νατόν να υπολογισθεί, αποφασίζουμε: 

Αυξάνουμε τα ανώτατα όρια του αριθμού ημερών εκτός 
έδρας πέραν αυτών που εγκρίθηκαν με την κατά τα ανω¬ 
τέρω απόφασής μας στους γεωτεχνικούς υπαλλήλους 
των Νομαρχιακών Αυτοδιοικήσεων και τους αποσπασμέ¬ 
νους στις Νομαρχιακές Αυτοδιοικήσεις γεωτεχνικούς 
υπαλλήλους του Υπουργείου Γεωργίας που θα μετακι¬ 
νούνται εκτός έδρας για την διεξαγωγή ελέγχων και την 
εφαρμογή προγραμμάτων του εν γένει Γεωργικού Τομέα 
ως κατωτέρω: 

1. Υπάλληλοι κατηγορίας ΠΕΙ Κλάδου Γεωπονικού 60 
ημέρες. 


2. Υπάλληλοι κατηγορίας ΠΕ3 Κλάδου Κτηνιατρικού 60 
ημέρες. 

3. Υπάλληλοι κατηγορίας ΠΕ4 Κλάδου Ιχθυολόγων 60 
ημέρες. 

4. Υπάλληλοι κατηγορίας ΠΕ5 Κλάδου Γεωλόγων 60 
ημέρες. 

Η δαπάνη που θα απαιτηθεί από την εφαρμογή της από¬ 
φασής μας αυτής θα βαρύνει τις πιστώσεις των οικείων 
προϋπολογισμών των Νομαρχιακών Αυτοδιοικήσεων του 
Ταμείου Γεωργίας Κτηνοτροφίας και Δασών στους οποί¬ 
ους έχουν γίνει οι σχετικές προβλέψεις καθώς και τα ενά- 
ριθμα έργα Δημοσίων Επενδύσεων, όπου προβλέπεται 
από τις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Αυγούστου 2000 

Ο Γ ενικός Γ ραμματέας 
ΒΑΣΙΛΗΣ ΒΑΛΑΣΟ Π ΟΥΔΟΣ 

-♦- 

Αριθ. 7900 (3) 

Σύσταση Νομικού Προσώπου, Δήμου Ανατολ. Ολύμπου 
με την επωνυμία «Σχολείο Περιβάλλοντος και Παρα¬ 
δοσιακών Τεχνών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

1. α) του άρθρ. 203του Π.Δ/τος410/95Δημοτ. & Κοινο¬ 
τικός Κώδικας, β)του Ν. 2503/1997 «Διοίκηση, Οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτ/ση και άλλες διατάξεις, & γ) του άρθρου 
27 του Ν 2081/92: «Προσθήκη άρθρου 29Α στο Ν. 
1558/85. 

2. Την αριθ. 192/2000 απόφαση του Δημοτικού του Συμ¬ 
βουλίου Ανατολικού Ολύμπου περί «Σύστασης ιδίου Νο¬ 
μικού Προσώπου με την επωνυμία «Σχολείο Περιβάλλο¬ 
ντος και Παραδοσιακών Τεχνών». 

3. Την αριθ. 5631/26-7-2000 απόφαση του Γενικού 
Γ ραμματέα Περιφ. Κεντρ. Μακεδονίας «Ορισμός εισηγη¬ 
τών και μεταβίβαση εξουσίας υπογραφής “Με εντολή Γ ε¬ 
νικού Γ ραμματέα”», αποφασίζουμε: 

1. Συστήνουμε Νομικό Πρόσωπο, στο Δήμο Ανατολικού 
Ολύμπου, με την επωνυμία: «Σχολείο Περιβάλλοντος και 
Παραδοσιακών Τεχνών» που θα στεγάζεται και θα λει¬ 
τουργήσει στον οικισμό Παλαιού Παντελεήμονα. 

2) Σκοπός του Νομικού προσώπου είναι η διαμόρφωση 
συνείδησης μέσα από θεωρητική διδασκαλία και πρακτι¬ 
κή άσκηση αφ’ ενός και αφ’ ετέρου αναβίωση και διάδοση 
των παραδοσιακών τεχνών που εφαρμόσθηκαν και ανέ- 
δειξαν την περιοχή. Για την επίτευξη του πιο πάνω σκοπού 
θα υπάρξει άμεση συνεργασία: α) Με Σχολεία Α/θμιας, 
Β/θμιας εκπαίδευσης, ΙΕΚ στα οποία διδάσκεται το μάθη¬ 
μα της περιβαλλοντικής εκπαίδευσης και ειδικότερα στις 
οικολογικές ομάδες αυτών, β) Με ιδρύματα τριτοβάθμει- 
ας εκπαίδευσης (ΑΕΙ -ΤΕΙ), γ) Με ιδιωτικούς φορείς (Ιδιω¬ 
τικά Πανεπιστήμια, ΚΕΚ κ.λπ.) τα οποία επικεντρώνουν το 
ενδιαφέρον τους σε περιβαλλοντικά θέματα, δ) Με ΟΤΑ 
(Δήμοι, Κοινότητες, Ν.Α., Σύνδεσμοι κ.λπ.) που επιθυμούν 
να δώσουν στους πολίτες τους στοιχεία περιβαλλοντικής 
αγωγής και εκπαίδευσης, ε) Με Συλλόγους, επιμελητήρια 

κ.λπ. (ΣΕΒ, ΤΕΕ, ΓΕΩΤ.Ε.Ε., Εμπορ. και Βιομ. Επιμελητή¬ 
ριο κ,λπ.) που θέλουν να διαμορφώσουν περιβαλλοντική 
πολιτική, στ) Με Υπουργεία που σχετίζονται άμεσα ή έμε- 
σα με το περιβάλλον (Υπ. Γεωργίας, Ενέργειας και Φυσι¬ 
κών πόρων, ΠΕΧΩΔΕ) που πρέπει να παρέχουν συνεχή 
περιβαλλοντική επιμόρφωση στο προσωπικό τους, ζ) Με 
οργανισμούς του Δημοσίου Τομέα (ΔΕΚΟ κ.λπ.) που θέ¬ 
λουν να περάσουν στο προσωπικό τους αλλά και στο κοι¬ 
νό αρχές περιβαλλοντικού προβληματισμού, η) ΜεΣυναι- 
τερισμούς (Γ εωργικοί, Αλιευτικοί, Δασικοί, Αγροτουριστι- 
κοί κ.λπ.) για ενημέρωση στις νέες αρχές διαχείρισης του 
περιβάλλοντος, θ) Με Φιλοπεριβαλλοντικές οργανώσεις 
(προσκοπισμός, Ογθθπ Ρθαοθ, κ.λπ.), ι) Με αντίστοιχους 
φορείς των κρατών μελών της Ε.Ε. που ασχολούνται με 
περιβαλλοντικά θέματα και ια) Με διεθνείς οργανισμούς 
όπως υΝΕΒΚΟ - ΪΛΛΛ/Ρ - ΡΑΟ κ.λπ. 

Στους σκοπούς λειτουργίας του Σχολείου Περιβάλλο¬ 
ντος με την θεωρητική διδασκαλία και πρακτική άσκηση 
πέραν από τη συνεργασία με τους πιο πάνω φορείς, επι¬ 
διώκεται η πρόληψη της περαιτέρω διαταραχής του οικο¬ 
συστήματος, η διατήρηση της ισοροπίας της φύσης, η 
διατήρηση και η αποκατάσταση της χλωρίδας και της πα¬ 
νίδας στην περιοχή, η ενημέρωση των πολιτών για την 
ιδιατερότητα του ευρύτερου παρολύμπιου χώρου μονα¬ 
δικού φυσικού κάλους, γνωστού άλλωτε παγκοσμίως από 
την ιστορία και την μυθολογία, η ανταλλαγή σπουδαστών 
και επιστημόνων με προηγμένες περιβαλλοντικά χώρες 
με σκοπό την αμφίδρομη μεταφορά εμπειριών κ.λπ. Η δη¬ 
μιουργία και λειτουργία εντός του χώρου του Σχολείου 
περιβάλλοντος Κέντρου Περιβαλλοντικής Εκπαίδευσης 
και ενημέρωσης αποτελεί επίσης στόχο του υπό σύσταση 
Ν.Π. Το εν λόγω κέντρο εξοπλισμένο με κατάλληλη υλι- 
κοτεχνική υποδομή σε αντίστοιχους χώρους θα διαθέτει: 

• Μόνιμη έκθεση ενημερωτικού υλικού (πίνακες, χάρ¬ 
τες, φωτογραφίες, κείμενα για ομάδες και κατηγορίες ζώ¬ 
ων, ερπετών κ.λπ. της περιοχής). Ιδιαίτερη αίθουσα για 
τον Ολύμπο (πανίδα, χλωρίδα, ιστορικό αναβάθμισης, 
Μυθολογία, Δρυμός, Ορειβασία, Αναψυχή, Αγροτουρι- 
σμός κ.λπ. 

• Αίθουσα διαλέξεων και σεμιναρίων μικρής χωρητικό¬ 
τητας με μέσα προβολής ταινιών, διαφανειών, βιντεοται¬ 
νιών κ.λπ. 

• Βιβλιοθήκη - Βιβλιοπωλείο που θα πωλείται έντυπο 
πληροφοριακό υλικό για περιβαλλοντικά θέματα (βιβλία, 
αφίσες, φυλλάδια, αυτοκόλλητα, αναμνηστικά κ.λπ.) 

• Στους στόχους ακόμα του συνιστάμενου Νομικού 
Προσώπου εντάσσεται η δημιουργία και λειτουργία Κέ¬ 
ντρου Παραδοσιακών Τεχνών με σκοπό την αναβίωση 
των παραδοσιακών τεχνών και μεθόδων παραγωγής πα¬ 
ραδοσιακών προϊόντων της περιοχής με ανάλογα εργα¬ 
στήρια παραγωγής ή κατασκευής αυτών. Μέσα στο Κέ¬ 
ντρο Παραδοσιακών Τεχνών θα λειτουργεί εκθετήριο για 
την προβολή και διάθεση αυτών στους επισκέπτες αλλά 
και στο ευρύτερο καταναλωτικό κοινό γενικότερα. 

3. Πόροι του σχολείου περιβάλλοντος και παραδοσια¬ 
κών τεχνών θα είναι: α) Η ετήσια επιχορήγηση του Δήμου 
η οποία θα είναι ανάλογη μετις δραστηριότητες του Ν.Π. 
και τις ανακύπτουσες οικον. ανάγκες άρτου, β) Επιχορη¬ 
γήσεις και κάθε άλλη παροχή του Κράτους και φορέων 
αυτού προς το Ν.Π., γ) Τα έσοδα από την διάθεση εντύ¬ 
πων, αναμνηστικών, βιντεοταινιών, συμβολικά μισθώματα 
αιθουσώνγιατηνπραγματοποίηση εκθέσεων κ.λπ., δ) Κά¬ 
θε είδους συνδρομές, εισφορές, δωρεές, κληρονομιές 


και κληροδοτήματα, ε) Επιχορηγήσεις από τοπικές και 
διεθνείς φιλοπεριβαλλοντικές οργανώσεις, στ) Πρόσοδοι 
από την δική του περιουσία που αρχικά θα είναι το οίκημα 
όπου θα στεγάζεται το Σχολείο Περιβάλλοντος και Παρα¬ 
δοσιακών Τεχνών και ο Ξενώνας νέων, ζ) Κάθε άλλη νομι¬ 
κή πρόσοδος, η) Τα έσοδα από την πώληση των προη¬ 
γούμενων παραδοσιακών προϊόντων (γλυκά-ποτά κ.λπ.) 
καθώς και παραδ. κατασκευών ( υφαντά, λοιπά χειροτε¬ 
χνήματα, τυροκομικά, ξύλινα βαρέλια κ.λπ.) 

4. Το συνιστημένο νομικό πρόσωπο διοικείται από 7 με- 
λές διοικητικό συμβούλιο, που ορίζεται με τους αναπλη¬ 
ρωτές τους από το Δημοτικό Συμβούλιο και απαρτίζεται 
από τους: 

α) Το εκάστοτε Δήμαρχο του Δήμου Ανατολικού Ολύ- 
μπου, ως Πρόεδρο, β) Τον εκάστοτε Πρόεδρο Τοπ. Συμ- 
βολίου Δ.Δ. Παντελεήμονα, γ) Τον εκάστοτε Πρόεδρο επι¬ 
τροπής παιδείας του Δήμου, δ) Τον εκάστοτε Δ/ντη Γυ¬ 
μνασίου Πλαταμώνα, ε) Τον εκάστοτε Δ/ντή Γυμνασίου 
Λεπτοκαρυάς, στ) Τον αρχαιότερο Δ/ντή από Σχολ. Μο¬ 
νάδες Α/θμειας εκπαίδευσης του Δήμου, ζ) Ενός εκπρο¬ 
σώπου από τον χώρο των γραμμάτων, των τεχνών και επι¬ 
στημών από την Ελλάδα ή χώρας μέλους της Ε.Ε. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον γραμματέα του. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. 

Νέα μέλη του Δ/κού Συμβουλίου ορίζονται από το Δη¬ 
μοτικό Συμβούλιο, όταν λήξει η θητεία των παλαιών ή 
όταν κατά τη διάρκεια της θητείας του κενωθεί θέση για 
οποιοδήποτε λόγο. 

Σε περίπτωση απουσίας, κωλύματος ή παραίτησης μέ¬ 
λους του Δ. Σ. το Δ/κό Συμβούλιο λειτουργεί με τους ανα¬ 
πληρωτές και τη νόμιμη πάντα απαρτία. 

5. Το Ν.Π. εκπροσωπείται ενώπιον των Δικαστηρίων και 
κάθε Αρχής από τον Πρόεδρο του Διοικητικού Συμβουλί¬ 
ου και στην περίπτωση που αυτός απουσιάζει η κωλύεται 
από τον Αντιπρόεδρο. 

6. Η λειτουργία του πιο πάνω Ν.Π. θα διέπεται από τις 
εκάστοτε ισχύουσες διατάξειςτου Δ.Κ.Κ., από τα εκδιδό- 
μενα διατάγματα και Υπουργ. αποφάσεις που είναι σε 
εκτέλεση, καθώς και από τον κανονισμό λειτουργίας αυ¬ 
τού. 

7. Από τις διατάξεις της απόφασης αυτής προκαλείται 
σε βάρος του Κ.Α. 75/161.9ζπρ/σμούτου δήμου, δαπάνη 
ύψους 5.000.000 δρχ. για το τρεχ. οικον, έτος και για τα 
επόμενα οικον. έτη η δαπάνη θα είναι ανάλογη μετις δρα¬ 
στηριότητες και τις οικονομικές ανάγκες του Ν.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 31 Αυγούστου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 
-♦- 

Αριθ. 11973 (4) 

Υπέρβαση του ανώτατου ορίου ημερών εκτός έδρας 
υπαλλήλων υπηρετούντων στη Χ.Α. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99 «Πε- 

ρί καλύψεως δαπανών μετακινούμενων υπαλλήλων 
κ.λπ.», όπως συμπληρώθηκε με το άρθρο 25 παρ. 6του Ν. 
2738/99 «περί συλλογικών διαπραγματεύσεων στη Δημό¬ 
σια Διοίκηση κ.λπ.». 

2. Την ΚΥΑ 31736/14.9.99 με την οποία καθορίζεται για 
το 1999 και εφεξής το ανώτατο όριο επιτρεπόμενων ημε¬ 
ρών κίνησης εκτός έδρας υπαλλήλων υπηρετούντων στη 
Νομαρχιακή Αυτοδιοίκηση Φωκίδας. 

3. Το αριθ. 5788/22.8.2000 έγγραφο της Ν.Α. Φωκίδας. 

4. Την ανάγκη υλοποίησης κατά το έτος 2000, των προ¬ 
γραμμάτων και ελέγχωντου Υπουργείου Γεωργίας και δε¬ 
δομένου ότι οι υπάλληλοι της Ν.Α. Φωκίδας κλάδου Π.Ε. 
Κτηνιατρικού και κλάδου Π.Ε. Γεωπόνων εξάντλησαν το 
όριο των 120 ημερών, αποφασίζουμε: 

Αυξάνουμε καθ’ υπέρβαση τον ανώτατο επιτρεπόμενο 
αριθμό ημερών εκτός έδρας για το έτος 2000, υπαλλήλων 
υπηρετούντων στη Ν.Α. Φωκίδας, κλάδου Π.Ε. Κτηνιατρι¬ 
κού και κλάδου Π.Ε. Γεωπόνων κατά 60 ημέρες για την 
υλοποίηση των προγραμμάτων και ελέγχων του Υπουρ¬ 
γείου Γεωργίας. 

Η πρόσθετη δαπάνη η οποία δεν μπορεί να προβλεφθεί 
θα βαρύνει τον Προϋπολογισμό της Ν.Α. Φωκίδας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λαμία, 31 Αυγούστου 2000 
Ο Γ ενικός Γ ραμματέας 
ΒΑΣΙΛΗΣ ΕΞΑΡΧΟΣ 

-♦- 

Αριθ. 3654 (5) 

Έγκριση του Οργανισμού Εσωτερικής Υπηρεσίας του 
Παιδικού Σταθμού του Δήμου Ασπροποτάμου του 
Ν.Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του Ν. 2539/97. 

3. Τις διατάξεις του Π.Δ. 410/95. 

4. Την αρ. πρωτ.Γ2β/2506/31.8.99 κοινή υπουργική από¬ 
φαση των Υπουργών Εσωτερικών Δημ. Διοίκησης και 
Αποκ.και Υγείας και Πρόνοιας, με την οποία μεταβιβάστη¬ 
κε στο Δήμο Ασπροποτάμου του Ν. Ευρυτανίας ο Κρατι¬ 
κός Παιδικός Σταθμός Ραπτοπούλου (Π.Δ. 781/99 (ΦΕΚ 
230τ.Α'). 

5. Την αρ. 5400/30.12.99 απόφασή μας με την οποία συ- 
στήθηκε στο Δήμο Ασπροποτάμου Δημοτικό Νομικό Πρό¬ 
σωπο Δημοσίου Δικαίου με την Επωνυμία «Παιδικός Σταθ¬ 
μός Δήμου Ασπροποτάμου». 

6. Την αρ. 8-34/2000 απόφαση του Δημοτικού Συμβου¬ 
λίου Ασπροποτάμου με την οποία παρασχέθηκε η σύμ¬ 
φωνη γνώμη για την κατάρτιση και ψήφιση του Οργανι¬ 
σμού Εσωτερικής Υπηρεσίας του Παιδικού Σταθμού Δή¬ 
μου Ασπροποτάμου. 

7. Την αριθμ. 10/7.7.2000 απόφαση του Διοικητικού 
Συμβουλίου του Δημοτικού Νομικού Προσώπου «Παιδι¬ 
κός Σταθμός Δήμου Ασπροποτάμου» με την οποία καταρ¬ 
τίστηκε και ψηφίστηκε ο Οργανισμός Εσωτερικής Υπηρε¬ 
σίας αυτού. 

8. Την αρ. 5921/9.9.97 απόφαση του Γενικού Γραμμα¬ 
τέα της Περιφέρειας περί μεταβιβάσεως δικαιώματος 


υπογραφής,στους Προϊσταμένους των Οργανικών Μο¬ 
νάδων της Περιφέρειας, αποφασίζουμε: 

Εγκρίνουμε την αριθμ. 10/7.7.2000 απόφαση του Διοι¬ 
κητικού Συμβουλίου του Νομικού προσώπου «Παιδικός 
Σταθμός Ραπτοπούλου» με την οποία καταρτίστηκε και 
ψηφίστηκε ο Οργανισμός Εσωτερικής Υπηρεσίας του 
Παιδικού Σταθμού του Δήμου Ασπροποτάμου ύστερα 
από θετική γνώμη του Δημοτικού Συμβουλίου Ασπροπο¬ 
τάμου όπως αυτή διατυπώθηκε στην αριθμ. 8-34/2000 
απόφασή του, ώστε αυτός να περιλαμβάνει τις παρακάτω 
Υπηρεσίες και θέσεις Προσωπικού. 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Δημοτικού Παιδικού Σταθμού Ασπρο¬ 
ποτάμου έχουν την συγκρότηση του ΤΜΗΜΑΤΟΣ στο 
οποίο υπάγονται όλες οι υπηρεσίες που παρέχει το Παι¬ 
δαγωγικό, Υγειονομικό, Τεχνικό, Διοικητικό και βοηθητικό 
προσωπικό του Σταθμού. 

Άρθρο 2 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 

Όλες οι θέσεις μόνιμου προσωπικού κατηγοριών ΠΕ, 
ΤΕ, ΔΕ διαβαθμίζονται από τον Δ’ (εισαγωγικό) βαθμό έως 
τονΑ’ (καταληκτικό) βαθμό. 

Όλες οι θέσεις μόνιμου προσωπικού κατηγορίας ΥΕ 
διαβαθμίζονται από τον Ε’ (εισαγωγικό) βαθμό έως τον Β’ 
(καταληκτικό) βαθμό (Άρθρο34 Ν.2190/94). 

Άρθρο 3 

ΘΕΣΕΙΣ ΠΡΟΣΩΠΙΚΟΥ ΚΑΤΑ ΚΑΤΗΓΟΡΙΑ ΚΑΙ ΚΛΑΔΟ 

Α’ ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

1. ΔΙΟΙΚΗΤΙΚΟ ΠΡΟΣΩΠΙΚΟ 
Κατηγορία ΔΕ 

Κλάδος ΔΕ 1 Διοικητικού - Λογιστικού 
Μία (1) θέση 

2. ΥΓΕΙΟΝΟΜΙΚΟ ΠΡΟΣΩΠΙΚΟ 
α. Κατηγορία ΔΕ 

Κλάδος ΔΕ 32 Μαγείρων 
Μία (1) θέση 
β. Κατηγορία ΥΕ 

Κλάδος ΤΕ 16 Προσωπικό Καθαριότητας 
Μία (1) θέση 

3. ΤΕΧΝΙΚΟ ΠΡΟΣΩΠΙΚΟ 
Κατηγορία ΔΕ 
Κλάδος ΔΕ 29 Οδηγών 
Μία (1) θέση 

4. ΕΚΠΑΙΔΕΥΤΙΚΟ ΠΡΟΣΩΠΙΚΟ 
Κατηγορία ΠΕ ή ΤΕ 

Κλάδος ΠΕ4 Νηπιαγωγών ή 
ΤΕ 16 Νηπιαγωγών ή 
ΤΕ9 Βρεφονηπιοκόμων 
Δύο (2) θέσεις 

Β’ ΘΕΣΕΙΣ ΠΡΟΣΩΠΙΚΟΥ ΙΔ. ΔΙΚΑΙΟΥ ΟΡΙΣΜΕΝΟΥ 
ΧΡΟΝΟΥ 

Ο Δημοτικός Παιδικός Σταθμός Ασπροποτάμου μπορεί 
να προσλαμβάνει δύο (2) υπαλλήλους διαφόρων ειδικο¬ 
τήτων με σχέση εργασίας ιδιωτικού δικαίου ορισμένου 
χρόνου για την κάλυψη αναγκών του. (Άρθρο 18 παρ. 12 
Ν. 2503). 

Άρθρο 3α 

Στους παραπάνω κλάδους και θέσεις μεταφέρονται και 

εντάσσονται οι ήδη υπηρετούντες μόνιμοι υπάλληλοι του 
καταργηθέντος Κρατικού Παιδικού Σταθμού Ραπτοπού- 
λου, οι οποίοι μετατάσσονται αυτοδίκαια στο νέο Νομικό 
Πρόσωπο (άρθρο 9 παρ. 7του Ν. 2503/97). 

Η πράξη μετάταξης και κατάταξης θα εκδοθεί μόλις δη¬ 
μοσιευτεί η παρούσα στην Εφημερίδα της Κυβερνήσεως. 

Άρθρο 4 

ΠΡΟΪΣΤΑΜΕΝΟΣ ΠΑΙΔΙΚΟΥ ΣΤΑΘΜΟΥ 

Προϊστάμενος επιλέγεται υπάλληλος των κατηγοριών 
Π Ε ή ΤΕ των κλάδων Π Ε4 Νηπιαγωγών ή ΤΕ 16 Νηπιαγω¬ 
γών ή ΤΕ 9 Βρεφονηπιοκόμων. 

Άρθρο 5 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 

Α. Αρμοδιότητες προϊσταμένου 

• Ασκεί τον έλεγχο, εποπτεία, συντονισμό όλων των 
υπηρεσιών του Παιδικού Σταθμού του Δήμου. 

• Έχει την εποπτεία όλωντων υπαλλήλωντου Σταθμού 
ασκώντας όλες τις αρμοδιότητες που ορίζονται από τις 
κείμενες διατάξεις, παρακολουθεί και συντονίζει το έργο 
τους ανάλογα με τις ανάγκες που παρουσιάζονται κάθε 
φορά. 

• Φροντίζει για τη χορήγηση των κανονικών αδειών του 
προσωπικού κατόπιν συνεννοήσεως με τον Πρόεδρο του 
Σταθμού και εισηγείται τη λήψη κάθε αναγκαίου μέτρου 
για την καλή λειτουργία του Σταθμού. 

• Παρίσταται στις συνεδριάσεις του Διοικητικού Συμ¬ 
βουλίου εφόσον του ζητηθεί από τον Πρόεδρο του Σταθ¬ 
μού για να εκφέρει τη γνώμη του. 

• Φροντίζει για την πιστή εφαρμογή της κείμενης νομο¬ 
θεσίας του κανονισμού λειτουργίας του Σταθμού, των 
εγκυκλίων και οδηγιών του Δήμου και την πιστή εκτέλεση 
των αποφάσεων του Δ.Σ. 

• Συγκαλεί τουλάχιστον μία φορά το μήνα το προσωπι¬ 
κό του Σταθμού για συζήτηση και ενημέρωση σε γενικό¬ 
τερα θέματα που απασχολούν το σταθμό και για προ¬ 
γραμματισμό νέων δραστηριοτήτων. 

• Συντάσσειτηνεμπιστευτική αλληλογραφία του Σταθ¬ 
μού καθώς επίσης και την υπόλοιπη αλληλογραφία αυ¬ 
τού, εφόσον για την τελευταία αυτή περίπτωση δεν υπη¬ 
ρετεί υπάλληλος του κλάδου ΔΕΙ Διοικητικού ή υπηρετεί 
αλλά απουσιάζει ή κωλύεται, υπογράφει δε τα έγγραφα 
εκείνα για ταοποία έχει εξουσιοδοτηθεί από το Διοικητικό 
Συμβούλιο. 

• Τηρεί τη σφραγίδα του Σταθμού και το αρχείο της 
εμπιστευτικής αλληλογραφίας αυτού. 

• Φροντίζει για την υγιεινή κατάσταση των νηπίων σύμ¬ 
φωνα με τις οδηγίες του γιατρού. 

• Συνεργάζεται με τον υπάλληλο του κλάδου ΔΕΙ Διοι¬ 
κητικού και το ΔΣ για την κατάρτιση του ετήσιου προϋπο¬ 
λογισμού εσόδων και εξόδων του Σταθμού, τον Απολογι¬ 
σμό και τον Ισολογισμό αυτού. 

• Επιμελείται για τον εφοδιασμό του σταθμού που 
πραγματοποιείται από τον υπάλληλο του κλάδου ΔΕΙ Δι¬ 
οικητικού όσο αφοράτα αναγκαία τρόφιμα, λοιπά είδη και 
υλικά καθώς και την καλή φύλαξη, συντήρηση και διάθε¬ 
ση αυτών. 

• Συγκαλεί ύστερα από απόφαση του Δ.Σ. συγκέντρω¬ 
ση γονέων και κηδεμόνωντουλάχιστον δύο φορές το χρό¬ 
νο στην οποία παρευρίσκεται ο ίδιος, ένα από τα μέλη του 
ΔΣ, οι υπάλληλοιτου Σταθμού καιτο λοιπό προσωπικό αυ¬ 
τού. 


• Τηρεί από τα βιβλία Διοίκησης του Σταθμού τα εξής: 

α) Βιβλίο παρουσίας Προσωπικού. 

β) Βιβλίο εμπιστευτικού Πρωτοκόλλου. 

γ) Βιβλίο παρατηρήσεων μελών του Διοικητικού Συμ¬ 
βουλίου. 

δ) Τηρείτο μητρώο νηπίωντο οποίο και ενημερώνει κα¬ 
θώς και όσα ορίζουν οι κείμενες διατάξεις. 

• Συνυπογράφει με τον υπάλληλο του κλάδου ΔΕΙ Δι¬ 
οικητικού τα δελτία εισαγωγής. Υπογράφει τις μισθοδοτι- 
κές καταστάσεις των αποδοχών του προσωπικού οι οποί¬ 
ες συντάσσονται από τον Διοικητικό υπάλληλο. 

• Παρακολουθεί και ελέγχει σε τακτά χρονικά διαστή¬ 
ματα τα βιβλία διαχείρισης-διοίκησης και λοιπά παραστα¬ 
τικά στοιχεία που τηρεί ο υπάλληλος του κλάδου ΔΕΙ Δι¬ 
οικητικού. 

• Ασκείτο καθήκοντα του Διοικητικού υπαλλήλου όταν 
δεν υπηρετεί, απουσιάζει ή κωλύεται ο υπάλληλος και 
εκτελεί κάθε άλλη Διοικητική-Παιδαγωγική εργασία όταν 
παραστεί έκτακτη ανάγκη. 

• Ελέγχει ανά πάσα στιγμή τους χώρους του σταθμού 
και είναι παρούσα κατά την διανομή φαγητού των νηπίων. 

• Απασχολείται με τα παιδιά το ήμισυ του κανονικού 
ωραρίου εργασίας του όταν στο Σταθμό υπηρετεί Διοικη¬ 
τικός υπάλληλος και σε περίπτωση που δεν υπηρετεί ή 
απουσιάζει ή κωλύεται μέχρι μία και μισή ώρα από το κα¬ 
νονικό του ωράριο. 

• Παρακολουθεί τη σχετική με τους παιδικούς βρεφο¬ 
νηπιακούς σταθμούς νομοθεσία και ενημερώνει τον Πρό¬ 
εδρο καιτο Συμβούλιο. 

• Καταρτίζει τις εκθέσεις υπηρεσιακής ικανότητας του 
προσωπικού του σταθμού. 

• Εισηγείται στον πρόεδρο τη μετάταξη, κατανομή, με¬ 
τακίνηση και όλες τις υπηρεσιακές μεταβολές στο προ¬ 
σωπικό του σταθμού. Ασκεί κάθε άλλη αρμοδιότητα η 
οποία πηγάζει από τη γενικότερη αποστολή της, είτε δη- 
μιουργείται αυτοδίκαια κατά την άσκηση των καθηκόντων 
του αυτοτελούς γραφείου είτε ανατίθεται από τον Πρόε¬ 
δρο και Δ.Σ. 

• Όταν δεν υπηρετεί ή απουσιάζει ή κωλύεται όλα τα 
παραπάνω καθήκοντα ασκεί ο νόμιμος αναπληρωτήςτου. 

• Είναι υπεύθυνος για την τήρηση του εκπαιδευτικού 
προγράμματος, προΐσταταιτων υπαλλήλωντου Παιδικού 
Σταθμού ήτοι του εκπαιδευτικού και βοηθητικού προσω¬ 
πικού. Εισηγείται για την προμήθεια του αναγκαίου εκ¬ 
παιδευτικού υλικού. 

• Ασκεί και όλα τα καθήκοντα των υπαλλήλων του κλά¬ 
δου Βρεφονηπιοκομίας ή Νηπιαγωγών. 

Β. Αρμοδιότητες υπαλλήλων κλάδων Βρεφονηπιοκο¬ 
μίας και Νηπιαγωγών. 

• Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 

• Εισηγούνται στον Προϊστάμενο για τον έγκαιρο εφο¬ 
διασμό των αιθουσών με τα απαιτούμενα είδη και ευθύ- 
νονται για την είσοδο κάθε ατόμου σ’ αυτές. 

• Επιβλέπουν για την τακτοποίηση των κρεβατιών των 
παιδιών και των λοιπών επίπλων και για τον κατάλληλο αε¬ 
ρισμό των αιθουσών. 

• Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

• Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

• Παρακολουθούν τη διανομή του φαγητού στα παιδιά, 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητας-βοηθητικών ερ¬ 
γασιών. 

• Επιλαμβάνονται για την ανάπαυση των παιδιών. 

• Διατηρούν επαφή με τους γονείς ή κηδεμόνες και 
τους ενημερώνουν για τη συμπεριφορά και την ψυχοσω¬ 
ματική υγεία των παιδιών του τμήματος τους. 

• Βοηθούν τον Προϊστάμενο κατά τις ώρες που δεν 
απασχολούνται με τα παιδιά, στη διοικητική και διαχειρι¬ 
στική εργασία, σε περίπτωση που δεν υπηρετεί διοικητι¬ 
κός υπάλληλος ή υπηρετεί αλλά απουσιάζει ή κωλύεται, 
ως και εκτελούν κάθε άλλη εργασία σε περίπτωση έκτα¬ 
κτης ανάγκης με υπόδειξη που Προϊσταμένου. 

Γ. Αρμοδιότητες Διοικητικού υπαλλήλου 

• Εκτελεί χρέη γραμματέα στο Δ.Σ. και καταχωρεί τις 
αποφάσεις που λαμβάνονται από αυτό στο βιβλίο πρακτι¬ 
κών συνεδριάσεων του Δ.Σ. 

• Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
τους, καθώς και για τη λοιπή εν γένει περιουσία του σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

• Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάσει τις ισχύουσες 
διατάξεις τυχόν πρόσθετες αμοιβές που προκύπτουν 
(υπερωρίες, κλιμάκιο, χρονοεπίδομα κ.λπ.) 

• Τηρεί άλατα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές (Μητρώου 
νηπίων, προσωπικού, δελτία εισαγωγής, δελτία εξαγω¬ 
γής)· 

• Πραγματοποιεί τις πληρωμές και εισπράξεις του Νο¬ 
μικού Προσώπου. Γ ιατις πληρωμές συνυπογράφει με τον 
Πρόεδρο του Δ.Σ. τα χρηματικά εντάλματα πληρωμής. Εί¬ 
ναι υπεύθυνος για την έγκαιρη απόδοση των γενομένων 
κρατήσεων για φόρους ή ασφαλιστικές εισφορές. 

• Έχει δικαίωμα να έχει στα χέρια του το ποσό των εκα¬ 
τόν χιλιάδων δρχ. (100.000) (διαχείριση πάγιας προκατα¬ 
βολής). 

• Είναι υπεύθυνος για την τήρηση γενικά των λογαρια¬ 
σμών του Νομικού Προσώπου, τη συγκέντρωση των πα¬ 
ραστατικών στοιχείων της διαχείρισης και τη φύλαξη και 
ταξινόμηση όλων των δικαιολογητικών εισπράξεων πλη¬ 
ρωμών έτσι ώστε να είναι ευχερής ο έλεγχος της διαχεί¬ 
ρισης σε οποιοδήποτε χρόνο. 

• Συνεργάζεται με τον Προϊστάμενο του Νομικού Προ¬ 
σώπου για την κατάρτιση του προϋπολογισμού, και του 
απολογισμού του Σταθμού εισηγούμενος εγκαίρως τυ¬ 
χόν αναμόρφωση του 

• Ελλείψει Διοικητικού υπαλλήλου, τα καθήκοντα του 
ασκεί ο Προϊστάμενος προσωπικού. 

Δ. Καθήκοντα Μαγείρων 

• Είναι υπεύθυνος για το μαγειρείο για την επιμελημέ¬ 
νη και έγκαιρη παρασκευή του φαγητού σύμφωνα με το 
διαιτολόγιο 

• Επιμελείται ιδιαιτέρως γιατηντήρηση όλωντων όρων 
υγιεινής στους χώρους παρασκευής φαγητού, εισηγού- 
μενη κάθε σχετικό μέτρο. 

• Παραλαμβάνει καθημερινά από τον διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
φροντίζει το σχετικό δελτίο. 


• Φροντίζει για το σερβίρισματου πρωινού, προγεύμα¬ 
τος και γεύματος και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως ως και 
για την υγιεινή κατάσταση των χώρων του μαγειρείου, ευ- 
θυνόμενος για κάθε απώλεια ή αδικαιολόγητη καταστρο¬ 
φή. Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του Μαγειρείου. 

• Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη του χώρου αποθήκευσης αυ¬ 
τών. Στις παραπάνω εργασίες βοηθιέται από το προσωπι¬ 
κό καθαριότητας. 

Ε’ Καθήκοντα Προσωπικού καθαριότητας (ΒΟΗΘ. ΕΡ¬ 
ΓΑΣΙΩΝ) 

• Επιτελούντις εργασίες καθαριότητας όλωντων εσω¬ 
τερικών και εξωτερικών χώρων του Παιδικού Σταθμού 
εκτός εκείνων του μάγειρα και της αποθήκης. 

• Είναι αποκλειστικά υπόλογοι για το γενικό ιματισμό 
του σταθμού που παραλαμβάνουν από τον υπάλληλο του 
κλάδου Διοικητικού- Λογιστικού εκτός εκείνου που χρησι¬ 
μοποιείται από το παιδαγωγικό προσωπικό και είναι υπο¬ 
χρεωμένο για την καλή συντήρηση και φύλαξη, είναι δε 
υπόλογο για αδικαιολόγητη απώλεια ή καταστροφή αυ¬ 
τού. 

• Βοηθούντο μάγειρα στην προετοιμασία του φαγητού 
σε περίπτωση που δεν υπάρχει βοηθός. 

• Φροντίζουν για τη διανομή του που παρευρίσκονται 
στην τραπεζαρία κατά την ώρατου φαγητού, βοηθούν δε 
τα νήπια καθ’ όλη τη διάρκεια του φαγητού. 

• Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
και σκευών του Σταθμού. 

• Βοηθούντα νήπια κατά την προετοιμασία ανάπαυσης 
τους και κατά την προετοιμασία αποχώρησής τους. 

• Σε περίπτωση ασθένειας ή κωλύματος του μαγείρου 
ή υπαλλήλου του ίδιου κλάδου εκτελούν τα καθήκοντα 
αυτών εκ περιτροπής με υπόδειξη του προϊσταμένου του 
τμήματος. Παρευρίσκονται στο χώρο που πλένονται τα 
νήπια προκειμένου να φροντίσουν για την ασφάλειά τους 
και να τα βοηθήσουν. Επιμελούνται την καθαριότητα των 
νηπίων και τα αλλάζουν σε έκτακτες περιπτώσεις. 

• Εκτελούν κάθε άλλη εργασία καθ’ υπόδειξη του προϊ¬ 
σταμένου. 

ΣΤ' Καθήκοντα Οδηγού 

• Ο οδηγός μεταφέρει τα νήπια από το σπίτι τους στο 
Σταθμό και αντιστρόφως. 

• Συντηρείτο αυτοκίνητο 

• Το οδηγεί στο συνεργείο, όταν χρειάζεται 

• Φροντίζει για την καθαριότητα του 

• Εκτελεί εργασίες (οδηγού) του Δήμου, αν γι’ αυτό πά¬ 
ρει σχετική απόφαση ο Δήμαρχος. 

• Όταν δεν έχει κάτι άλλο να κάνει, ασχολείται με μι- 
κροεπισκευές ή συντηρήσεις εγκαταστάσεων ή γενικά με 
ό,τι ήθελε αναθέσει σ’ αυτόν ο Δήμαρχος, πάντα με τη 
σύμφωνη γνώμη του Προϊσταμένου του προσωπικού του 
Σταθμού. 

Άρθρο 6 

ΚΑΤΑΝΟΜΗ ΠΡΟΣΩΙΠΚΟΥ-ΕΠΙΛΟΓΗ 
ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΟΥ 

Η κατανομή του προσωπικού στις διάφορες υπηρεσίες 

και τα γραφεία του Σταθμού και η ανάθεση σε αυτή των 
καθηκόντων τόσο αυτών που αναφέρονται στον παρόντα 
οργανισμό όσο και αυτών που θα προκύψουν στο μέλλον, 
γίνεται με απόφαση Προέδρου αναλόγως των παρουσια- 
ζομένων κάθε φορά υπηρεσιακών αναγκών. 

Η άσκηση των καθοριζομένων με τον παρόντα οργανι¬ 
σμό λειτουργιών βασίζεται σε κανονιστικές πράξεις που 
εκδίδονται από τον Πρόεδρο σύμφωνα με τις διατάξεις 
του Δημοτικού και Κοινοτικού Κώδικα, της Δ/νσης και των 
Π ροϊσταμένων των τμη μάτων. 

Για την επιλογή Προϊστάμενου Τμήματοςτου Σταθμού 
εφαρμόζονται οι διατάξεις του Ν. 1188/81 όπως αυτές 
έχουν τροποποιηθεί και ισχύουν σήμερα.Η τοποθέτηση 
αυτώνπραγματοποιείταιτελικά στην αντίστοιχη οργανική 
μονάδα για τρία χρόνια με απόφαση του Προέδρου. Οτο- 
ποθετούμενος ως Προϊστάμενος εξακολουθεί να ασκεί 
τα καθήκοντα του μέχρι την τυχόν επανεκλογή του, ή την 
τοποθέτηση νέου Προϊσταμένου. 

Τον Προϊστάμενο που δεν μπορεί να ασκήσει τα καθή- 
κοντά του ή κωλύεται, αναπληρώνει ο αρχαιότερος από 
τους υπηρετούντες υπαλλήλους ΠΕ ή αν αυτό δεν είναι 
δυνατό, από τον αρχαιότερο της κατηγορίας ΤΕ και αν αυ¬ 
τό είναι αδύνατο από τον αρχαιότερο της κατηγορίας ΔΕ. 

Άρθρο 7 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού των υπαλλήλων στις αντίστοι¬ 
χες θέσεις ορίζονται από τις διατάξεις του Π.Δ. 37 Α/87 
«Περί του προσοντολογίου και κλαδολογίου των θέσεων 
των ΟΤΑ» καθώς και του Π.Δ. 22/90. 

Άρθρο 8 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύ- 
ουσες νομοθετικές διατάξεις «Περί καταστάσεως προ¬ 
σωπικού των ΟΤΑ Ν. 1188/81» σε συνδυασμό με τις δια¬ 
τάξεις του Υπαλληλικού Κώδικα και την εργατική 
νομοθεσία. 

Άρθρο 9 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Παιδικού Σταθ¬ 
μού του Δήμου Ασπροποτάμου δραχμών έξι εκατομμυ¬ 
ρίων (6.000.000) περίπου, για το τρέχον έτος 2000, προ- 
σαρμοζόμενη αναλόγως στα επόμενα οικονομικά έτη. Οι 
σχετικές πιστώσεις έχουν εγγράφει στους Κ.Α. 05/111.1 
και 05/112.1 του προϋπ/σμού του Παιδικού Σταθμού 
έτους 2000. 

Για την πλήρωση κάθε κενής θέσης (οργανικής) θα ψη¬ 


φίζεται σχετική πίστωση με εγγραφή στον οικείο Κ.Α. του 
οικονομικού έτους που αφορά. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Καρπενήσι, 4 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Η Αναπλ. Προϊσταμένη 
ΑΘΗΝΑ ΚΟΥΔΟΥΝΑ 

-♦- 

( 6 ) 

Χορήγηση άδειας λειτουργίας εργαστηρίου ακτινοβο¬ 
λιών κατηγ. (χ-3) του Θεαγενείου Νοσ/μείου Θεσ/νί¬ 
κης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Γ1/38415/31.8.2000 απόφαση του Νομάρχη 
Θεσσαλονίκης, που εκδόθηκε σύμφωνα με τις διατάξεις 
του Ν.Δ. 181/74, το Π.Δ. 470/83, την υπ. απόφ. 
14632/19.7.91 χορηγήθηκε η άδεια λειτουργίας ακτινο¬ 
λογικού εργαστηρίου κατηγ. (χ-3) του Θεαγενείου 
Νοσ/μείου Θεσ/νίκης. 

Η άδεια λήγει 21.7.2005. 

Ο Νομάρχης 

ΑΒΡΑΑΜ ΚΑΛΤΑΒΕΡΙΔΗΣ 

-♦- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στην Τέντα Χρυσούλα του Αχιλλέα. 

Ο ΝΟΜΑΡΧΗΣ ΜΑΓΝΗΣΙΑΣ 

Με την 3096/5.9.2000 απόφαση του Νομάρχη Μαγνη¬ 
σίας, χορήγηθηκε στην Τέντα Χρυσούλα του Αχιλλέα 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 
Ο Διευθυντής 
Γ. ΔΙΑΜΑΝΤΗΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Μεγκουλα Μαρίατου Κωνσταντίνου. 

Ο ΝΟΜΑΡΧΗΣ ΠΕΙΡΑΙΑ 

Μετην 5295/9.8.2000 απόφαση της Νομάρχου Πειραιά, 
χορήγηθηκε στην Μέγκουλα Μαρία του Κωνσταντίνου 
άδεια άσκησης επαγγέλματος Κοινωνικού Λειτουργού. 

Η Νομάρχης 

ΜΑΙΡΗ ΣΟΡΩΤΟΥ - ΤΣΑΝΑΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θ Ι.ςτ 
Θ-ΙΤΙ3Ν: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφη Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































